CELEX: 32020D1664
Language: et
Date: 2020-11-09 00:00:00
Title: Komisjoni rakendusotsus (EL) 2020/1664, 9. november 2020, milles käsitletakse teatavaid ajutisi kaitsemeetmeid seoses alatüüpi H5N8 kuuluva viiruse põhjustatud lindude kõrge patogeensusega gripiga Saksamaal (teatavaks tehtud numbri C(2020) 7887 all) (Ainult saksakeelne tekst on autentne) (EMPs kohaldatav tekst)

10.11.2020   
               
               
                  ET
               
               
                  Euroopa Liidu Teataja
               
               
                  L 374/11
               
            
         KOMISJONI RAKENDUSOTSUS (EL) 2020/1664,
         9. november 2020,
         milles käsitletakse teatavaid ajutisi kaitsemeetmeid seoses alatüüpi H5N8 kuuluva viiruse põhjustatud lindude kõrge patogeensusega gripiga Saksamaal
         
            
               (teatavaks tehtud numbri C(2020) 7887 all)
            
         
         (Ainult saksakeelne tekst on autentne)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 11. detsembri 1989. aasta direktiivi 89/662/EMÜ veterinaarkontrollide kohta ühendusesiseses kaubanduses seoses siseturu väljakujundamisega, (1) eriti selle artikli 9 lõiget 3,
         võttes arvesse nõukogu 26. juuni 1990. aasta direktiivi 90/425/EMÜ, milles käsitletakse liidusiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaarkontrolle, (2) eriti selle artikli 10 lõiget 3,
         ning arvestades järgmist:
         
                     (1)
                  
                  
                     Lindude gripp on lindude nakkav viirushaigus, millesse võivad nakatuda ka kodulinnud. Kodulindude nakatumisel lindude gripi viirustesse avaldub haigus peamiselt kahes vormis, mida eristatakse nende virulentsuse järgi. Madala patogeensusega haigusvorm põhjustab tavaliselt ainult kergeid sümptomeid, kuid kõrge patogeensusega vormi tagajärg on enamiku kodulinnuliikide puhul lindude väga suur suremus. Sellel haigusel on ränk mõju kodulinnukasvatuse kasumlikkusele, sest see häirib liidusisest kaubandust ja eksporti kolmandatesse riikidesse.
                  
               
                     (2)
                  
                  
                     Alates 2005. aastast on täheldatud, et lindude kõrge patogeensusega grippi põhjustavad alatüüpi H5 kuuluvate viirustega võivad nakatuda rändlinnud, kes kevad- ja sügisrände ajal võivad viirusi levitada pika vahemaa taha.
                  
               
                     (3)
                  
                  
                     Lindude kõrge patogeensusega grippi põhjustavate viiruste esinemine metslindudel kujutab endast pidevat ohtu nende viiruste otsesele ja kaudsele sissetoomisele ettevõtetesse, kus kasvatatakse kodulinde või muid tehistingimustes peetavaid linde.
                  
               
                     (4)
                  
                  
                     Lindude kõrge patogeensusega gripi puhangu korral on oht, et tauditekitaja võib levida muudesse ettevõtetesse, kus kasvatatakse kodu- või muid tehistingimustes peetavaid linde.
                  
               
                     (5)
                  
                  
                     Nõukogu direktiiviga 2005/94/EÜ (3) on kehtestatud teatavad ennetusmeetmed, mille eesmärk on jälgida lindude gripiga seotud olukorda ja lindude grippi varakult avastada, ning minimaalsed tõrjemeetmed, mida kohaldatakse selle haiguse puhkemisel kodu- või muude tehistingimustes peetavate lindude seas. Kõnealuses direktiivis on sätestatud kaitse- ja järelevalvetsoonide kehtestamine lindude kõrge patogeensusega gripi puhangu korral. Sellist piirkondadeks jaotamist rakendatakse eelkõige selleks, et säilitada lindude tervisestaatus liikmesriigi ülejäänud territooriumil, takistades tauditekitaja jõudmist seal asuvate lindudeni ning tagades haiguse varajase avastamise.
                  
               
                     (6)
                  
                  
                     Saksamaa kinnitas hiljuti alatüüpi H5N8 kuuluva viiruse põhjustatud lindude kõrge patogeensusega gripi esinemist oma territooriumil olevatel rändlindudel ja paiksetel metslindudel.
                  
               
                     (7)
                  
                  
                     Samuti teatas Saksamaa komisjonile hiljuti alatüüpi H5N8 kuuluva viiruse põhjustatud lindude kõrge patogeensusega gripi puhangust oma territooriumil Põhja-Friisimaal ühes ettevõttes, kus kasvatatakse kodulinde või muid tehistingimustes peetavaid linde, ning võttis viivitamatult direktiivi 2005/94/EÜ kohaselt nõutud meetmed, kehtestades sealhulgas kaitse- ja järelevalvetsoonid.
                  
               
                     (8)
                  
                  
                     Komisjon on koostöös Saksamaaga need meetmed läbi vaadanud ja leidnud, et kõnealuse liikmesriigi pädeva asutuse kehtestatud kaitse- ja järelevalvetsoonide piirid on piisaval kaugusel ettevõttest, kus haiguspuhangu esinemine on kinnitust leidnud.
                  
               
                     (9)
                  
                  
                     Selleks et vältida liidusiseses kaubanduses tarbetute häirete tekkimist ja kolmandates riikides põhjendamatute kaubandustõkete kehtestamist, on vaja liidu tasandil kiiresti kirjeldada Saksamaal seoses lindude kõrge patogeensusega gripiga kehtestatud kaitse- ja järelevalvetsoone.
                  
               
                     (10)
                  
                  
                     Seda silmas pidades tuleks kuni alalise taime-, looma-, toidu- ja söödakomitee järgmise kohtumiseni määratleda käesoleva otsuse lisas Saksamaa kaitse- ja järelevalvetsoonid, milles kohaldatakse direktiivis 2005/94/EÜ sätestatud loomatervisealaseid tõrjemeetmeid, ning kehtestada piirkondadeks jaotamise kestus.
                  
               
                     (11)
                  
                  
                     Käesolev otsus tuleb läbi vaadata alalise taime-, looma-, toidu- ja söödakomitee järgmisel kohtumisel,
                  
               ON VASTU VÕTNUD KÄESOLEVA OTSUSE:
         
            Artikkel 1
            Saksamaa tagab, et vastavalt direktiivi 2005/94/EÜ artikli 16 lõikele 1 kehtestatud kaitse- ja järelevalvetsoonid hõlmavad vähemalt piirkondi, mis on loetletud käesoleva otsuse lisa A ja B osas.
         
         
            Artikkel 2
            Käesolevat otsust kohaldatakse kuni 28. veebruarini 2021.
         
         
            Artikkel 3
            Käesolev otsus on adresseeritud Saksamaa Liitvabariigile.
         
         
            Brüssel, 9. november 2020
            
               
                  Komisjoni nimel
               
               
                  komisjoni liige
               
               Stella KYRIAKIDES
            
         
         
            (1)  EÜT L 395, 30.12.1989, lk 13.
         
            (2)  EÜT L 224, 18.8.1990, lk 29.
         
            (3)  Nõukogu 20. detsembri 2005. aasta direktiiv 2005/94/EÜ linnugripi tõrjet käsitlevate ühenduse meetmete ning direktiivi 92/40/EMÜ kehtetuks tunnistamise kohta (ELT L 10, 14.1.2006, lk 16).
      
      
         
            LISA
            A OSA
            Artiklis 1 osutatud kaitsetsoon:
            
               Liikmesriik: Saksamaa
            
            
                        Piirkond
                     
                     
                        Kohaldamise lõppkuupäev kooskõlas direktiivi 2005/94/EÜ artikli 29 lõikega 1
                     
                  
                        
                           SCHLESWIG-HOLSTEIN
                        
                     
                  
                        
                           Landkreis Nordfriesland
                        
                        
                                    —
                                 
                                 
                                    Hallig Oland
                                 
                              
                     
                        1.12.2020
                     
                  B OSA
            Artiklis 1 osutatud järelevalvetsoon:
            
               Liikmesriik: Saksamaa
            
            
                        Piirkond
                     
                     
                        Kohaldamise lõppkuupäev kooskõlas direktiivi 2005/94/EÜ artikliga 31
                     
                  
                        
                           SCHLESWIG-HOLSTEIN
                        
                     
                  
                        
                           Landkreis Nordfriesland
                        
                        
                                    —
                                 
                                 
                                    Gemeinde Galmsbüll
                                 
                              
                                    —
                                 
                                 
                                    Gemeinde Dagebüll
                                 
                              
                                    —
                                 
                                 
                                    Gemeinde Ockholm
                                 
                              
                                    —
                                 
                                 
                                    Hallig Gröde
                                 
                              
                                    —
                                 
                                 
                                    Hallig Langeneß
                                 
                              
                                    —
                                 
                                 
                                    Gemeinde Wyk auf Föhr
                                 
                              
                                    —
                                 
                                 
                                    Gemeinde Wrixum
                                 
                              
                                    —
                                 
                                 
                                    Gemeinde Oevenum
                                 
                              
                     
                        10.12.2020
                     
                  
                        
                           Landkreis Nordfriesland
                        
                        
                                    —
                                 
                                 
                                    Hallig Oland
                                 
                              
                     
                        2.12.2020–10.12.2020